
PARLAMENTUL ROMÂNIEI

CAMERA DEPUTAŢILOR

Comisia pentru drepturile omului, culte                                                                                 Bucureşti, 17.09.2008
şi problemele minorităţilor naţionale 
                                                                                            Nr.  25/230                                                                                                            
BIROUL PERMANENT

AL

CAMEREI DEPUTAŢILOR

           Vă înaintăm alăturat RAPORTUL asupra proiectului de Lege aprobarea Ordonanţei de urgenţă a Guvernului  nr.10/2008 pentru modificarea şi completarea Legii nr.299/2007 privind sprijinul acordat românilor de pretutindeni, trimis spre dezbatere în fond, cu adresa PL.x  253  din 5  mai 2008, înregistrat sub nr.25/230 din 6 mai 2008. 

            În raport de obiectul şi conţinutul său, propunerea legislativă face parte din categoria legilor ordinare.
PREŞEDINTE                             
                                                   SECRETAR                                                                                                   

                      Nicolae Păun                                                                                        Buciuta Ştefan




PARLAMENTUL ROMÂNIEI

CAMERA DEPUTAŢILOR

	COMISIA PENTRU drepturile                                                     Bucureşti,  17 septembrie 2008
omului, culte  Şi  PROBLEMELE 

 minoritĂŢilor  naŢionale                                                       Nr.  PL.x  253/2008                                                                                                            
          


                          RAPORT  

asupra proiectului  de Lege privind aprobarea Ordonanţei de urgenţă a Guvernului  nr.10/2008 pentru modificarea şi completarea Legii nr.299/2007 privind sprijinul acordat românilor de pretutindeni


În conformitate cu prevederile art. 95 şi 115 din Regulamentul Camerei Deputaţilor, republicat, Comisia pentru  drepturile  omului, culte  şi  problemele  minorităţilor  naţionale  a fost sesizată spre dezbatere  în fond, cu proiectul  de Lege privind privind aprobarea Ordonanţei de urgenţă a Guvernului  nr.10/2008 pentru modificarea şi completarea Legii nr.299/2007 privind sprijinul acordat românilor de pretutindeni, trimis cu adresa nr. PL.x  253  din 5  mai 2008, înregistrat sub nr.25/230 din 6 mai 2008. 

Senatul, în calitate de primă Cameră sesizată, a adoptat  proiectul de lege în condiţiile articolului 75 alineatul (2) teza III-a din  Constituţia României. 
Camera Deputaţilor este Cameră decizională, potrivit prevederilor art. 92 alin. (9) pct. 1 din Regulamentul Camerei Deputaţilor, republicat, cu modificările ulterioare, cu  referire  la prevederile art. 75 din Constituţia României, republicată.

Comisia pentru politică externă a avizat favorabil proiectul de lege, potrivit avizului nr. PL.x. 253 din 8 septembrie 2008.

Comisia juridică, de disciplină şi imunităţi, cu avizul nr. PL-x 253 din 17.06.2008, a avizat favorabil proiectul de lege.

Comisia pentru  cultură, arte, mijloace de informare în masă a avizat favorabil proiectul de lege, conform avizului nr. 30/526/18.06.2008.

Consiliul Legislativ a avizat favorabil proiectul de ordonanţă de urgenţă, conform avizului nr. 158/13.02.2008.
Proiectul de lege supus dezbaterii are ca obiect  de reglementare aprobarea Ordonanţei de urgenţă a Guvernului  nr.10/2008 pentru modificarea şi completarea Legii nr.299/2007 privind sprijinul acordat românilor de pretutindeni. Urgenţa reglementării este motivată de faptul că legea în forma ei actuală creează grave disfuncţionalităţi în activitatea de sprijinire a românilor din afara graniţelor şi are consecinţe negative directe asupra etnicilor români şi cetăţenilor români cu domiciliul sau reşedinţa în străinătate, afectând totodată, activitatea instituţiilor statului  român de susţinere a comunităţilor româneşti din străinătate şi implicit interesele naţionale ale României, aspecte ale căror reglementare nu poate fi amânată. 
Potrivit expunerii de motive, adoptarea prezentului act normativ contribuie la crearea unui cadru legal adecvat, care va permite Ministerului Afacerilor Externe, prin Departamentul pentru Relaţiile cu Românii de Pretutindeni să ofere comunităţilor româneşti suportul politico-diplomatic şi financiar, în condiţii optime.
În conformitate cu prevederile art.61 din Regulamentul Camerei Deputaţilor, republicat, membrii   comisiei au examinat proiectul de lege  mai sus menţionat, în şedinţa din 17 septembrie 2008. 

La lucrări au participat, în calitate de invitat, dl secretar de stat Mihai Gheorghiu, Şeful Departamentului pentru relaţiile cu românii de pretutindeni, cultură, educaţie şi ştiinţă.

La dezbaterea acestui proiect de lege, din totalul de 16 membri au fost prezenţi 10 deputaţi.
În urma examinării  proiectului de lege, şi a punctelor de vedere exprimate de către membri comisiei, precum şi de către invitat, s-a hotărât, cu majoritate de voturi,  să se propună Plenului Camerei Deputaţilor adoptarea  Proiectului de Lege privind  aprobarea Ordonanţei de urgenţă a Guvernului  nr.10/2008 pentru modificarea şi completarea Legii nr.299/2007 privind sprijinul acordat românilor de pretutindeni, în forma adoptată de Senat.
În raport cu obiectul şi conţinutul său, proiectul de lege face parte din categoria legilor ordinare.

    PREŞEDINTE,                                                                                                             SECRETAR

    Nicolae PĂUN                                                                                                            Ştefan BUCIUTA                               

Red. consilier  Onesia Babeş
      expert Laurenţiu Gheorghiu

